section_heading: Povijest
paragraph_text: Već za vrijeme Odiseja otok je bio slavan kao rodno mjesto dvaju bogova; Apolona i Artemide. (Kod Artemide ima dvojbi oko mjesta rođenja; po jednim izvorima to je otok Del, a po drugima otok Ortigia.) Bilo kako bilo između 900. pr. Kr. i 100. pr. Kr. sveti otok Del bio je središte kulta ovih dvaju bogova te pored toga i mjesto štovanja titanke Leto, majke dvaju delskih bogova.